04/04/2013 | Administración LocalMunicipal
Culleredo
Secretaría Xeral
Regulamento de réxime interno da vivenda tutelada para mulleres vítimas de violencia de xénero

O Pleno do Concello, en sesión extraordinaria celebrada o día 20 de decembro de 2012, aprobou inicialmente o Regulamento de Réxime Interno da Vivenda Tutelada para mulleres vítimas de violencia de xénero, deste Concello. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. CAPITULO I.- NATUREZA E OBXETO Artigo 1. – OBXETO Artigo 2. - CONCEPTO E DESCRIPCIÓN Artigo 3. – RÉXIME XURÍDICO APLICABLE Artigo 4. – FINALIDADE Artigo 5. – OBXETIVOS DA VIVENDA TUTELADA Artigo 6.- DESTINATARIOS/AS Artigo 7:- NÚMERO DE PRAZAS AUTORIZADAS CAPÍTULO II.- DO PROCESO DA ADMISIÓN Artigo 8.- CONCEPTO DE MULLER ACOLLIDA Artigo 9.- CONDICIÓNS PARA A ADMISIÓN CAPÍTULO III.- DO PROCESO DO INGRESO E ESTANCIA Artigo 10.- DOCUMENTACIÓN COMPLEMENTARIA REQUERIDA PARA O INGRESO Artigo 11.- PERIODO DE PROBA Artigo 12.- DA DURACIÓN DA ACOLLIDA Artigo 13.- SITUACIÓN DOS MENORES Artigo 14.- RÉXIME DE PAGAMENTO DE ESTANCIAS Artigo 15.- CRITERIOS DE BAIXA Artigo 16.- DOCUMENTACIÓN DE CARÁCTER OBRIGATORIO Artigo 17.- PROTECCIÓN DE DATOS DE CARÁCTER PERSOAL CAPÍTULO IV.- DOS DEREITOS E DEBERES Artigo 18.- DEREITOS DAS MULLERES ACOLLIDAS Artígo19.- DEBERES DAS MULLERES ACOLLIDAS CAPÍTULO V.- DOS SERVIZOS Artigo 20.- SERVIZOS QUE SE PRESTAN NA VIVENDA TUTELADA CAPÍTULO VI.- DO PERSOAL AO SERVIZO DA VIVENDA TUTELADA Artigo 21.- DEPENDENCIA FUNCIONAL E ORGÁNICA Artigo 22.- PERSOAL DA VIVENDA TUTELADA Artigo 23.- FUNCIÓNS ESPECÍFICAS DO PERSOAL DIRECTO DA VIVENDA TUTELADA Artigo 24.- FUNCIÓNS ESPECÍFICAS DO PERSOAL INDIRECTO DA VIVENDA TUTELADA CAPÍTULO VII.- DO FUNCIONAMENTO Artigo 25.- HORARIOS Artigo 26.- HORARIOS DE VISITAS Artigo 27.- TAREFAS DOMÉSTICAS Artigo 28.- NORMAS DE FUNCIONAMENTO OPERATIVO E DE OBRIGADO CUMPRIMENTO POLAS MULLERES ACOLLIDAS CAPÍTULO VIII.- INCUMPRIMENTOS DO PRESENTE REGULAMENTO Artigo 29.- INCUMPRIMENTO DAS NORMAS Artigo 30.- INCUMPRIMENTOS LEVES Artigo 31.- INCUMPRIMENTOS GRAVES Artigo 32.- INCUMPRIMENTOS MOI GRAVES DISPOSICIÓNS FINAIS 1. O presente regulamento establece a estructura, organización e funcionamento da Vivenda Tutelada para mulleres vítimas de violencia de xénero do Concello de Culleredo.1. A Vivenda Tutelada configurase como un servizo social comunitario específico de caracter asistencial, de protección e de promoción da muller. É unha vivenda de transición entre unha casa de acollida e unha nova vida independente.2. É un centro de titularidade municipal do Concello de Culleredo e está incluído na rede autonómica de centros de atención ás mulleres.3. A Vivenda Tutelada ten a súa sede no ámbito territorial do Concello de Culleredo. Por razóns de seguridade e para salvagardar o anonimato das mulleres acollidas, o seu enderezo non é público.4. O equipamento é un piso de 110 m2, con capacidade para 7 prazas, entre mulleres e menores. Conta con 3 habitacións: 2 dobres e 1 individual, salón-comedor, cociña e 1 baño. Ademais dispón dunha habitación con baño para o persoal auxiliar.5. O horario para a solicitude de prazas e/ou ingresos é de 9:00 a 14:00 h, de luns a venres. A regulación do réxime interno do funcionamento da Vivenda Tutelada Municipal do Concello de Culleredo para mulleres vítimas de violencia de xénero, díctase ó amparo da seguinte lexislación vixente na Comunidade Autónoma de Galicia: a) A Lei 7/1985, do 2 de abril, reguladora das Bases de Réxime Local, nos seus artigos 25.2. k) e 26.1. c), que atribúen aos concellos o exercicio de competencias en materia de servizos sociais e de promoción e reinserción social, competencias recollidas tamén na Lei 5/1997, do 22 de xullo. b) Decreto 240/1995, do 28 de xullo, polo que se regulan os servizos sociais de atención primaria no seu artigo 8º recóllense os equipamentos propios dos servizos sociais de atención primaria. c) O centro axustarase, na súa organización e funcionamento ao disposto na Orde de 1 de abril de 1997 pola que se regulan os requisitos específicos que deberán reunir os centros de acollida para mulleres víctimas de malos tratos[1]. d) Lei Orgánica 1/2004, de 28 de decembro de medidas de protección integral contra a violencia de xénero. e) Lei 11/2007, do 27 de xullo, galega para a prevención e o tratamento integral da violencia de xénero. f) Lei 13/2008, do 8 de decembro de 2008, galega de Servizos Sociais. g) Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia. h) Decreto 99/2012, do16 de marzo, polo que se regulan os servizos sociais comunitarios e o seu financiamento. i) Igualmente, axustarase á demais normativa administrativa, civil, penal ou laboral aplicable. A súa finalidade é a de acoller temporalmente a mulleres vítimas de violencia de xénero, e/ou en situación de grave desprotección social, familiar e económica, soas ou acompañadas das súas fillas ou fillos menores de idade, co obxecto de ofrecerlles un espacio doméstico convivencial que lles permita reflexionar sobre a súa situación persoal, facilitándolles as ferramentas máis elementais que lles axuden a reorganizar a súa vida prestándolles axuda psicolóxica, social e xurídica, a través dos propios recursos municipais e doutras institucións colaboradoras. Os obxetivos mediante os que se fai operativa a finalidade da Vivenda Tutelada son: a) Dar acollida temporal, permitindo ás mulleres acollidas que dispoñan dun espazo e tempo no que poidan reflexionar sobre a súa situación persoal e reconsiderar cara ónde orientar o seu proxecto de vida. b) Estimular e promover nas mulleres acollidas a autonomía persoal facilitando o acceso á educación e traballo digno, co obxeto de que poida obter as habilidades sociais e os recursos necesarios para enfrontar ás situacións que se poden plantexar na súa vida diaria. c) Asesorar e facilitar os medios básicos ás mulleres acollidas que lle sexan de apoio para a súa normalización e integración social e a dos seus fillos e fillas, a través dun plan individualizado de traballo que inclúa toda as áreas e medidas que sexan necesarias. Considéranse destinatarios/as da Vivenda Tutelada: 1. Mulleres do Concello de Culleredo soas ou coas suas fillas e fillos.2. Mulleres doutros concellos da provincia da Coruña soas ou coas suas fillas e fillos, segundo o convenio de reserva de prazas: Deputación da Coruña - Concello de Culleredo 3. Mulleres de toda a Comunidade Autónoma de Galicia segundo o convenio de reserva de prazas: Xunta de Galicia, Secretaría Xeral da Igualdade - Concello de Culleredo 4. Mulleres de fora da Comunidade Autónoma de Galicia segundo o convenio de reserva de prazas: Xunta de Galicia, Secretaría Xeral da Igualdade - Concello de Culleredo A Vivenda Tutelada dispón de 7 prazas: a) 3 prazas para mulleres adultas. b) 4 prazas para menores, fillas/os das mulleres a ingresar na vivenda; sendo unha delas praza de cuna para rapaces/zas de menos de 2 anos. A efectos do presente Regulamento considerase acollida a toda aquela muller, maior de idade soa e/ou acompañada das suas fillas/os, que se atope en situación de indefensión por violencia física ou psíquica, e/ou que necesite dunha alternativa de aloxamento transitoria, e un proxecto de intervención personalizado que facilite a normalización da súa situación e integración social.1.- A aceptación voluntaria do recurso por parte da muller ao organismo competente que deriva o caso.2.- Que exista unha solicitude de praza e/ou ingreso por parte do organismo competente: Casas de Acollida ou Servizos Sociais Especializados ou Comunitarios Básicos ou Específicos dos Concellos do lugar onde resida a muller que precise o recurso. A solicitude acompañarase da xustificación da necesidade e da idoneidade do recurso por parte dos organismos solicitantes.3.- Reunir os seguintes requisitos: a) Ser maior de 18 anos, con ou sen fillas/os. b) Que teñan sido vitimas de violencia de xénero, e/ou que teñan unha situación de grave desprotección social, familiar e económica e as sitúe nunha situación de risco de exclusión social. c) Non ter outra posibilidade de solución normalizada de aloxamento. d) Non padecer ningunha enfermidade física ou infecto contaxiosa, que sobrepase os recursos dispoñibles para a súa axeitada atención. e) Non padecer enfermidades mentais que a incapacite para a normal convivencia. Con independencia dos informes psicolóxicos que se acompañen á solicitude ou se refiran no informe social, a dirección da Vivenda Tutelada poderá solicitar á psicóloga do CIM ou do equipo municipal de servizos sociais a realización dun dictame que lle asesorará para a toma de decisión do ingreso. f) Non padecer ningún tipo de adicción de carácter patolóxico (drogas, alcohol, ludopatias, etc.). No caso de estar en proceso de deshabituación, non deberá requerir coidados de atención especial, que sobrepase os recursos dispoñibles para a súa axeitada atención. g) Non exercer a prostitución ou asinar o compromiso de non exercela durante a estancia na vivenda.4.- A solicitude de praza e/ou ingreso irá obrigatoriamente acompañada pola seguinte documentación que aportarán os servizos sociais comunitarios da administración local correspondente na que este empadroada a muller: a) Un informe social do organismo solicitante, que xustifique a petición do ingreso na Vivenda por tratarse dun recurso que pode ofrecer á muller unha resposta para o desenvolvemento dun proxecto persoal orientado á normalización, na que deberán constar, alomenos, os seguintes datos: · Datos do profesional que informa a solicitude. · Datos da persoa sobre a que se informa. · Motivos do informe. Incidente que o motiva. · Información sobre o agresor. · Situación xurídico-legal · Situación familiar da muller solicitante. · Situación social e económica. · Características psicolóxicas e de saúde (nivel intelectual, saúde mental, personalidade, etc.). · Relacións socio-familiares. · Proposta técnica de intervención e derivación ao recurso máis idóneo. b) Sinatura polo profesional que asina o informe e da muller solicitante do coñecemento de regulamento da vivenda. c) Un plano individualizado de proposta de actuación no que consten as medidas oportunas para a integración da muller acollida e en concreto as que tomou e tomará ao respecto o concello de orixe da muller.5.- Conformidade pola directora da vivenda e a xefa de servizo ou xefa de sección correspondente de Culleredo, da procedencia ou non do acollemento ao Concello de orixe e/ou á muller solicitante, que se remitirá nun prazo máximo de 10 días naturais dependendo de que o caso cumpra ou non os requisitos de admisión establecidos e enumerados neste regulamento. Cando as circunstancias o requiran contárase có asesoramento e colaboración doutros profesionais municipais ou extramunicipais para o análise e valoración da demanda.6.- O ingreso na Vivenda estará condicionado á capacidade da mesma (7 prazas para mulleres e menores). 1. A documentación será a seguinte: a) Instancia de solicitude de praza dirixida ó Alcalde de Culleredo. b) Folla de derivación si a muller procede doutro concello. c) DNI, NIE, ou Pasaporte da solicitante e dos menores ó seu cargo, se é o caso. d) Libro de Familia ou calquera outro documento acreditativo da composición da unidade familiar. e) Tarxeta sanitaria da solicitante ou dos/as menores ao seu cargo f) Ficha de alta na vivenda tutelada. g) Firma do compromiso de aceptación do regulamento de réxime interno. h) Firma-aceptación do contrato de cumprimento do proxecto de inserción socio-familiar persoalizado. i) Xustificación de ingresos de non ter accedido mediante convenio a efectos de aplicación de taxas se procede.2. No momento do ingreso na Vivenda Tutelada, a cada usuaria abriraselle un expediente sociofamiliar municipal, que conterá toda a documentación requerida para o seu ingreso e a xerada durante a súa estancia na vivenda. Admitido o ingreso na Vivenda establécese un período de proba de 10 días para confirmar ou denegar o ingreso.1. O tempo de estancia na Vivenda Tutelada deberá entenderse como un recurso temporal e estará limitado ata un máximo de dez meses, podendo prorrogarse dous meses mais en casos de circunstancias excepcionais debidamente acreditadas polo Equipo Técnico da Vivenda.2. O Equipo Técnico será o órgano encargado de valorar o período de estancia de cada muller de maneira individualizada, e estará constituido pola Directora-Coordinadora da Vivenda Tutelada e, a Traballadora Social dos Servizos Sociais comunitarios básicos da UTE correspondente á ubicación territorial da vivenda. 3. Queda limitado o número de acollementos da mesma persoa en dúas veces por ano e por motivos xustificados ao efecto. Os rapaces/zas que acompañen as súas nais en situación de acollida quedarán baixo a súa responsabilidade e, no caso de abandono destes pola nai, a persoa responsable da Dirección da Vivenda Tutelada deberá poñelo inmediatamente en coñecemento da Administración da Comunidade Autónoma de Galicia ou da autoridade xudicial ou fiscal competente. Os servizos a prestar pola Vivenda Tutelada terán carácter gratuíto nalgúns casos, e noutros establecerase un réxime de copago regulado: · Cando o ingreso se produza a través da solicitude dos servizos municipais de Culleredo para unha muller empadroada no concello, o prezo - estancia fixarase segundo o recollido nas Ordenanzas fiscais vixentes. · Cando o ingreso se produza pola vía do convenio de colaboración entre a Secretaria Xeral de Igualdade-Xunta de Galicia ou a Deputación Provincial da Coruña e o Concello de Culleredo, o prezo-estancia será gratuíto, pois así o recollen os convenios interinstitucionais. As usuarias da vivenda perderán esta condición por algunha das causas seguintes: a) Por vontade propia: Saída da vivenda por decisión propia, comunicada á Dirección da vivenda. O seu expedente persoal municipal será pechado. b) De oficio: por decisión técnica nas seguintes situacións: 1. Esgotamento do seu periodo de estancia con orientación ou derivación a outro recurso.2. Cumprimento dos obxectivos fixados no proxecto de inserción sociofamiliar personalizado, previo informe técnico. O seu expedente considerarase terminado.3. Incumprimento voluntario e reiterado do Regulamento de Réxime Interno e das pautas educativas, sociais e psicolóxicas marcadas no Plan de Interveción da muller e dos menores dela dependentes. O seu expedente será pechado.4. Por repetición e reiteración de incumprimentos graves enumerados no capítulo VIII, ártigo 31 deste regulamento. A baixa da vivenda será comunicada por escrito pola Dirección da vivenda ao servizo de inspección correspondente, logo de dar audiencia a interesada.5. Pola comisión de incumprimentos moi graves enumerados no capítulo VIII, ártigo 32 deste regulamento. A baixa da vivenda será comunicada por escrito pola Dirección da vivenda ao servizo de inspección correspondente, logo de dar audiencia a interesada.6. Outros motivos: causas sobrevidas: falecemento, ingreso hospitalario de longa duración, necesidade de traslado de domicilio a outro concello. Nestes casos o expedente persoal será pechado.1. No centro municipal administrativo de referencia para a Vivenda, existirá un libro de rexistro de altas e baixas de persoas usuarias e, está depositado e autorizado o expedente sociofamiliar municipal de cada unha das usuarias, no que se anotarán como mínimo o nome e apelidos, data de alta, incidencias, data de baixa, número de fillos e fillas e concello de procedencia.2. Disporá dun libro de reclamacións, que está debidamente dilixenciado pola Dirección Xeral da Consellería correspondente da Xunta de Galicia. Este libro estará a disposición das usuarias e nel poderán facer constar as súas queixas por escrito, das que se lles facilitará copia, garantíndose, mediante o sistema de comunicación e seguimento das mesmas, que se realizarán as actuacións para o estudio e solución do problema exposto.3. Disporá tamén a vivenda dun buzón de suxerencias á disposición das usuarias, onde poder deixar todas as suxestións, queixas ou felicitacións.4. Disporá dunha poliza de seguros de danos necesaria para garantir a reparación dos sinistros do edificio, así como de poliza de responsabilidade civil que garanta a cobertura de indemnizacións as usuarias e/ou a terceiros polos danos e prexuízos causados como consecuencia dos sinistros do edificio e/ou do desenvolvemento dos servizo. Todos os datos de carácter persoal dos expedentes e arquivos da Vivenda Tutelada recibirán o tratamento de protección previsto na lexislación vixente, na Ley Orgánica 15/1999, de 13 de diciembre, de Protección de Datos de Carácter Personal. Aos efectos desta lei, informarase ás usuarias da vivenda que os seus datos persoais pasarán a formar parte dun ficheiro da Concellería de Benestar social. A usuaria, á súa vez recoñece quedar informada e consentir que os datos persoais serán necesariamente tratados nun ficheiro responsabilidade do Concello. Ademais dos dereitos recollidos na Lei 13/2008 do 3 de decembro, lei galega de servizos sociais, serán dereitos das mulleres acollidas: 1. Non ser discriminada por razón de nacemento, raza, relixión, ideoloxía ou calquera outra condición ou circunstancia persoal ou social.2. Poder decidir libremente o abandono da vivenda tutelada sempre e cando o comunique previamente ao persoal responsable.3. Ser informada das normas e funcionamento da Vivenda Tutelada e dos seus cambios.4. A estar informadas dos cambios no seu proxecto de inserción sociofamiliar persoalizado, así como a participar no seu deseño.5. Ao uso das dependencias e servizos ofrecidos pola Vivenda Tutelada, dentro do horario e condicións establecidas.6. Ao mantemento da praza ata a data máxima de estancia acordado no proxecto individual, aínda que se modificasen as condicións de admisión.7. A participar na distribución e execución das tarefas e actividades propias do funcionamento cotiá da Vivenda Tutelada.8. A ser informada e asesorada acerca dos recursos sociais e económicos e os medios específicos encamiñados a poder solucionar a súa situación persoal e favorecer a súa reintegración social.9. A ser informadas da existencia dun libro de reclamacións onde manifestar peticións e queixas para mellorar o funcionamento do Centro e dun buzón de suxerencias. Ademais dos deberes recollidos na Lei 13/2008 do 3 de decembro, lei galega de servizos sociais, serán deberes das mulleres acollidas: 1. Subscribir e cumprir co proxecto de inserción sociofamiliar personalizado que será elaborado polo persoal da Casa de Acollida e acordado coas mulleres.2. O respeto ás normas comúns de convivencia e organización da vida cotiá da Vivenda.3. Participar no reparto e execución das tarefas domésticas comúns. Cada muller acollida será responsable do orden e aseo da habitación e obxectos persoais.4. Ser responsable do bo uso e normal funcionamento dos equipamentos e obxectos comúns.5. Gardar o anonimato, tanto das mulleres acollidas e os seus fillos, como do enderezo da Vivenda Tutelada.6. Coidar dos menores ao seu cargo.7. Respecto ás compañeiras e persoal adscrito á Vivenda.1. Servizos de acollida, valoración e asesoramento.2. Aloxamento e manutención.3. Atención integral, adquisición de comportamentos e habilidades sociais, itinerarios de incorporación sociolaboral.4. Servizo de atención psicosocial ás mulleres e aos menores ó seu cargo.5. Atención ás necesidades educativas, sociais de saúde e de integración que precisen, segundo o programa do centro.6. Apoio para preservar a autonomía persoal.7. Servizo de asesoramento xurídico. Os profesionais directos e indirectos da Vivenda Tutelada dependen funcional e orgánicamente do Concello de Culleredo.1. Constitúe o equipo de persoal directamente implicado na Vivenda Tutelada as seguintes profesionais: - Directora - educadora - Persoal Auxiliar - Auxiliar Administrativa - Asesoría Xurídica - Psicóloga 2. O equipo profesional de apoio está composto polo conxunto de profesionais dos departamentos municipais de igualdade e benestar social, que en cada momento sexa pertinente que interveñan: traballadora social, mediadora social, pedagoga, animadora social. A xefatura de servizo e de sección correspondente responsabilizaránse da xestión económica e dirección dos recursos humanos da vivenda.3. O persoal ten acceso á Vivenda tutelada en todo momento e sen necesidade de previo aviso ás mulleres acollidas.1. As funcións do persoal directo baséanse nas recollidas na Orde do 1 de abril de 1997 pola que se regulan os requisitos específicos que deberán reunilos centros de acollida para mulleres vítimas de malos tratos no seu Anexo I.2. Funcións da Directora-coordinadora: a) Supervisará o traballo dos distintos membros do equipo e velará pola aplicación da lexislación vixente. b) Estará obrigada a respectar e facer respectar a discreción necesaria para a protección do segredo das mulleres. c) Promoverá e planificará a formación e perfeccionamento do conxunto do persoal da Vivenda. d) Será a responsable da seguridade da Vivenda. e) Será a responsable das relacións públicas cos servizos sociais, profesionais, educativos, sanitarios, etc. f) Velará pola aplicación da lexislación social e laboral. g) Levará a cabo a elaboración dunha memoria anual. h) Realizará as xestións con bancos, pagamentos, facturas e secretaría.3. Funcións do Persoal auxiliar: a) Supervisará e organizará a intendencia xeral do Centro fomentando a participación e solidariedade. b) Apoiará ás mulleres na comprensión das normas de funcionamento do centro. c) Intervirá como mediadora dos conflictos.4. Funcións do Persoal administrativo: a) Levar a cabo unha tarefa auxiliar da directora-coordinadora en todo o que se refire aos traballos administrativos.1. As funcións do persoal indirecto baséanse nas recollidas na Orde do 1 de abril de 1997 pola que se regulan os requisitos específicos que deberán reunilos centros de acollida para mulleres vítimas de malos tratos no seu Anexo I.2. Funcións da Psicóloga: a) Realizaralles entrevistas de apoio e atención psicolóxica ás mulleres e ás súas fillas e fillos acollidos no centro. b) Psicoterapias breves. c) Psicoterapia familiar.3. Funcións da Asesoría Xurídica: a) Asesorará xuridicamente ás mulleres en todos aqueles aspectos civís ou penais derivados das circunstancias que deron lugar ó ingreso na Vivenda Tutelada. b) Interporá perante os tribunais competentes a solicitude de medidas cautelares destinadas a protexer a integridade física e psíquica das mulleres e as súas fillas e fillos menores ou incapacitados. c) Acompañará ás mulleres en todas aquelas xestións ou comparecencias que fosen necesarias perante os tribunais de Xustiza.4. Funcións da Traballadora social: a) Informará, orientará e asesorará ás mulleres en canto ós recursos e servizos sociais existentes na comunidade. b) Establecerá relacións con organismos públicos, entidades, asociacións, etc., que coa súa intervención poidan axudar ás mulleres acollidas. c) Xestionará o ingreso das fillas e fillos das mulleres nos centros públicos de ensino, garderías, etc. d) Xestionará os trámites necesarios para a prestación da asistencia sanitaria, obtención de duplicados da cartilla da Seguridade Social se é o caso, etc., das mulleres acollidas.1. A vivenda tutelada conta cuns horarios de referencia e, para dar cumprimento á finalidade de servir como fogar alternativo que faga de ponte cara a unha normalización da súa vida persoal e familiar, e éstes poderán flexibilizarse axustándose ás necesidades da muller ou famila que ocupe a vivenda nese momento.2. Fixarase un horario que posibilite a convivencia das mulleres acollidas e dos seus fillos/as.3. Para os tempos de comida, de xeito orientativo, os horarios quedan establecidos da seguinte maneira: Seguindo o recollido na Orde de 1 de abril de 1997 pola que se regulan os requisitos específicos que deberán reunir os centros de acollida para mulleres víctimas de malos tratos para garantirlles un dereito fundamental amparado no artigo 6 da antedita lei, establécense os seguintes días e horarios de visitas na vivenda, previa comunicación á auxiliar encargada da vivenda: os martes e xoves de 17:00 a 19:00 h. Estes días e horarios poderán variar en casos motivados previo acordo entre a muller que o demande e o persoal da vivenda, sempre que se faga coa suficiente antelación. A garantía da seguridade de tódalas mulleres aloxadas na vivenda esixe esta supervisión das visitas. O reparto das tarefas domésticas entre as mulleres acollidas farase tendo en conta o proxecto de inserción sociofamiliar personalizado. Farase seguindo criterios de igualdade, cooperación, solidariedade e traballo en grupo. a) Respetarase a intimidade de cada persoa, para o cal se establecen como lugares privados os dormitorios. Ningunha ocupante da vivenda poderá entrar no dormitorio doutra persoa en ausencia desta, salvo casos de forza maior. b) Respetaranse e cumpriranse os horarios de levantarse, deitarse, das comidas, das tarefas domésticas e doutras actividades que se programen. c) As mulleres acollidas responsabilizaranse da realización das tarefas de limpeza, elaboración de comidas, e outras actividades necesarias. Para elo a Dirección establecerá horarios, quendas e directrices específicas. d) As mulleres acollidas e os seus fillas/os deberán ter unha axeitada hixiene persoal. e) Durante o horario de descanso (de 22 a 7:30 horas) evitaranse realizar actividades que podan alterar o descanso das/dos demais. f) As mulleres acollidas están obrigadas a respectar os horarios flexibles establecidos, salvo que por determinadas circunstancias non se poidan cumprir e así o comuniquen a auxiliar encargada da vivenda. g) Non están permitidas as saídas nocturnas nin as chegadas á vivenda posteriores ás 23 h., salvo casos excepcionais debidamente motivados. h) Non está permitido nin a tenencia nin o consumo de tabaco, bebidas alcohólicas ou calquera outro tipo de sustancias aditivas[3]. Para fumar deberá saír do edificio. i) As mulleres acollidas respetarán e tratarán axeitadamente o mobiliario e os utensilios da vivenda. j) As mulleres residentes están obrigadas a comunicar á Dirección ou persoal auxiliar, coa maior rapidez, calquera incidencia nas instalacións ou no seu contido: fugas gas e auga, desperfectos mobiliario. k) Non está permitida a entrada na vivenda de elementos alleos á mesma (mobles, animais, etc.). Para o uso de ordenadores persoais deberá solicitarse permiso. l) Queda terminantemente prohibido dar a dirección, teléfono ou outros datos relacionados coa vivenda, por razóns de seguridade e para salvagardar o anonimato das mulleres e familias. Nos casos necesarios proporcionárase a dirección e teléfono de contacto indicado polo persoal do centro. m) As mulleres residentes avisarán con tempo suficiente de causar baixa voluntaria na vivenda. n) Cando as mulleres acollidas causen baixa na vivenda, deixarán todo recollido e limpo. Pasados 15 días desde a saída desta, os bens e obxectos persoais que fiquen na vivenda e non fosen recollidos, entregaranse a unha ONG do Concello. o) É responsabilidade da nai o coidado das fillas ou fillos con ela aloxados na vivenda e, súa a decisión de deixalos ao coidado doutra muller aloxada na vivenda. Si sucedera esta situación, requireselle que comunique este feito a auxiliar encargada da vivenda. En ningún caso poderán quedar os rapaces sós na vivenda. p) É responsabilidade das nais, darlles unha explicación comprensible as súas fillas/os das normas de funcionameno da vivenda e das normas básicas de convivencia e estas serán responsables dos actos violentos que cometan os menores. q) É responsabilidade das mulleres acollidas a custodia dos seus obxetos persoais. A Dirección da Vivenda Tutelada non se responsabiliza dos roubos, desaparicións ou pérdidas de cartos nin de obxetos de valor das residentes. r) As mulleres acollidas e os seus fillos/as, que requiran dunha dieta especial, como alimentación para bebés ou dietas médicas, deberán comunicalo e xustificalo documentalmente. s) É de obrigado cumprimento respetar os menús establecidos pola dirección do centro. t) Está prohibido ter comida nas habitacións. u) Os conflictos ou desacordos que poideran producirse na convivencia cotidiana entre as usuarias serán resoltos, en primeiro término polo persoal auxiliar. De continuar o conflicto será a Directora a que en reunión común e unha vez oídas as partes da misma resolverá en consecuencia. v) Non se pode ter na vivenda obxectos e instrumentos perigosos (paus, navallas, etc.). 1. O incumprimento reiterado das obrigacións e normas do regulamento xeral e específico, dará lugar á saída forzosa da usuaria da vivenda previa comunicación a inspección autonómica de Servizos Sociais.2. A expulsión, que deberá ser motivada, será acordada pola dirección do centro e a xefatura de servizo ou sección municipal competente previa audiencia á interesada.1. Entenderase por incumprimentos leves aquelas que non incidan sustancialmente no funcionamento da vivenda e/ou alteren o plan individual de intervención.2. Máis especificamente considéranse como incumprimentos leves os seguintes: a) Descoido ou neglixencia reiterados no uso do mobiliario, menaxe, obxectos, material ou instalacións da Vivenda Tutelada. b) Falta de puntualidade reiterada no horario establecido. c) Faltar ao respecto das residentes e profesionais do Centro. d) Incumprir, de forma ocasional, horarios establecidos e normas. e) Descoidar, levemente, a atención dos seus fillos/as. f) Desatender ou incumprir, ocasionalmente, as instruccións ou orientacións dadas polo persoal directo ou indirecto da Vivenda Tutelada.1. Entenderase por incumprimento grave a reiterada actuación voluntariamente, contraria á finalidade, obxectivos, normas e convivencia polas que se rexe a Vivenda Tutelada.2. Máis especificamente considéranse como incumprimentos graves os seguintes: a) A reincidencia en tres ocasións na comisión de incumprimentos leves que teñan sido sancionados. b) A falta de respecto, manifestada en incorrección de trato cara a outra/s residentes ou cara ao persoal adscrito a dito servizo. c) Promover ou participar en discusións violentas con outra/s residentes ou có persoal traballador adscrito a dito servizo. d) Entorpecer intencionada e habitualmente as actividades a realizar. e) Sustraer bens, cartos ou obxectos ubicados no interior da vivenda, que sexan propiedade do Concello, do persoal responsable ou das residentes. f) Falta de asistencia ás reunións ou ás citas coas profesionais que interveñan no seguimento dos casos. g) Pernoctar fora da vivenda sen comunicación e permiso previo. h) Alterar as normas de convivencia e de funcionamento creando situacións molestas. i) Descoidar gravemente a atención dos seus fillos/as.1. Consideraranse incumprimentos moi graves os seguintes: a) A reincidencia en duas ocasións na comisión de incumprimentos graves, pese a ter sido estas sancionados. b) Promover ou participar en agresións a outras usuarias ou a os fillos/as destas. c) Promover ou participar en agresións ao persoal traballador da vivenda. d) Falsear ou ocultar declaracións ou aportar datos inexactos e relevantes en relación coa condición de residente para obter algún beneficio. e) Atentar contra o benestar dos fillos/as: malos tratos, abandono, falta de escolarización, falta de alimentación, etc.… f) Ocasionar danos de xeito intencionado nos bens da vivenda ou perxuicios notorios na convivencia. g) Comunicar, a calquera persoa, o enderezo ou o número de teléfono da vivenda. i) Consumo de bebidas alcohólicas o calquera tipo de droga. j) Embriaguez habitual ou drogodependencia.1. A entidade titular poderá modificar en todo ou en parte o presente regulamento de réxime interno sempre por causas obxectivas que obedezan a un mellor funcionamento do centro. En calquera caso, as modificacións producidas deberán ser informadas pola dirección do centro.2. Calquera aspecto non previsto neste regulamento de réxime interno axustarase á normativa de Servizos Sociais ou calquera outra que específicamente resulte ser de aplicación.” Culleredo, 25 de marzo de 2013 O Alcalde, Asdo: Julio Sacristán de Diego